ขจัดคราบหมึกบนเบาะที่หุ้มด้วยหนัง ขจัดคราบหมึกบนเบาะที่หุ้มด้วยผ้าและพีวีซี (PVC—Polyvinyl Chloride)
หากปล่อยให้ซึมลงไปบนหนังจะทำให้รอยเปื้อนนั้นขจัดออกได้ยากมาก พื้นผิวหนังบอบบางมากและมีรูพรุน ดังนั้นควรใช้น้ำยาขจัดคราบในปริมาณเล็กน้อยเท่านั้น และใช้ความระมัดระวังเป็นพิเศษ คุณควรรีบซับน้ำหมึกออกจากเบาะหนังโดยเร็ว อย่าปล่อยให้มันแห้งซึม  ใช้ผ้าสะอาดซับน้ำหมึกจากบริเวณรอบนอกรอยเปื้อนเข้าหาด้านใน ค่อยๆ ซับเพื่อเอาหมึกออกให้ได้มากที่สุด ก่อนจะทำความสะอาดด้วยวิธีอื่นต่อไป ถ้ารอยเปื้อนนั้นยังใหม่อยู่ น้ำสบู่อุ่นๆ สามารถช่วยได้ ผสมน้ำยาล้างจาน ½ ช้อนชากับน้ำร้อนเล็กน้อยเพื่อทำเป็นน้ำยา คนส่วนผสมเข้าด้วยกันจนเกิดเป็นฟอง ใช้ผ้าเนื้อนิ่มจุ่มฟองสบู่นั้นแล้วค่อยๆ เช็ดบนคราบหมึก ทาฟองนั้นบนเบาะที่เปื้อน ระวังอย่าถู แต่ให้ซับเบาๆ แทน ใช้แรงกดเพื่อซับคราบหมึกให้ได้มากที่สุด ไอโซโพรพิลแอลกอฮอล์สามารถใช้ขจัดคราบหมึกบนเบาะรถหุ้มหนังได้ โดยเฉพาะกับรอยหมึกที่ยังใหม่ ส่วนรอยเปื้อนที่ทิ้งไว้นานจนแห้งแล้วอาจต้องทำความสะอาดหลายครั้งกว่าจะหายไป คุณสามารถทำซ้ำได้ถ้าต้องการ  ทดสอบดูก่อน ลองทาแอลกอฮอล์ลงบนเบาะตรงจุดที่ไม่เป็นที่สังเกตเพื่อดูว่ามันจะทำปฏิกิริยาอย่างไรกับหนัง เทแอลกอฮอล์เล็กน้อยลงบนผ้าฝ้ายสีขาว ทาตรงมุมเบาะในส่วนที่เห็นไม่ชัด ทิ้งไว้ให้แห้งและดูให้แน่ใจว่ามันไม่ทิ้งร่องรอยบนเบาะหนัง ใช้ผ้าซับรอยเปื้อน น้ำหมึกจะเริ่มซึมบนผ้า แต่ห้ามถูเด็ดขาด แค่ซับๆ เท่านั้น ทำซ้ำจนกว่ารอยเปื้อนจะหายไป และอย่าลืมเปลี่ยนผ้าผืนใหม่เมื่อมันชุ่มหมึกแล้ว เพื่อป้องกันไม่ให้เบาะเลอะอีก อย่าเทแอลกอฮอล์ลงบนหนังโดยตรง ให้ใช้ผ้าชุบนิดเดียวเท่านั้น เชื่อหรือไม่ว่าหลายคนประสบความสำเร็จในการใช้เนยถั่วทาขนมปังกับน้ำยาเช็ดกระจกวินเด็กซ์เพื่อขจัดคราบหมึกออกจากเบาะรถ เพียงฉีดน้ำยาเช็ดกระจกลงบนรอยเปื้อนนิดหน่อยพอให้ชื้น แล้วทาเนยถั่วลงไปประมาณ 1 ช้อนชา ทิ้งไว้สักครู่แล้วเช็ดด้วยผ้าสะอาด ล้างออกให้หมด ไม่ว่าคุณจะใช้วิธีใดในการขจัดคราบหมึกออกจากเบาะหนัง คุณต้องทำความสะอาดของเหลวพวกนั้นด้วย โดยใช้ผ้าชุบน้ำหมาดๆ เช็ด และใช้ผ้าแห้งซับน้ำออกอีกครั้ง สิ่งนี้จะช่วยป้องกันคราบสกปรกต่างๆ และช่วยเพิ่มความชุ่มชื้นแก่พื้นผิวไม่ให้แตกลายตามเวลา มันเป็นสิ่งสำคัญที่คุณจะต้องดูแลเบาะหนังด้วยครีมบำรุงเครื่องหนังทันทีหลังจากขจัดรอยเปื้อนแล้ว  ใช้ผ้าฝ้ายสะอาดเนื้อนุ่มชุบครีมบำรุงเครื่องหนังในปริมาณเล็กน้อย แล้วทาลงบนบริเวณที่เพิ่งทำความสะอาด ถ้าคุณปล่อยทิ้งไว้จนหมึกแห้งจะทำให้ลบคราบออกได้ยากขึ้น อย่างแรกคุณต้องใช้ผ้าแห้งหรือกระดาษชำระช่วยซับหมึกที่ยังเปียกอยู่ออกก่อน   ค่อยๆ ซับน้ำหมึกที่หกโดยกดเบาๆ พยายามเช็ดออกให้มากที่สุดเท่าที่จะทำได้ เช็ดจากด้านนอกเข้าด้านในเพื่อไม่ให้รอยเปื้อนขยายวงกว้าง อย่าขัดหรือถูบริเวณที่เปื้อนหมึก ไม่เช่นนั้นรอยเปื้อนจะยิ่งขยายวงและฝังตัวลงไปในเส้นใยมากขึ้นอีก ให้ค่อยๆ ซับเอาน้ำหมึกออกให้มากที่สุดก่อนจะทำความสะอาดอีกครั้ง คุณสามารถลบคราบหมึกออกได้โดยใช้แอลกอฮอล์สำหรับล้างแผล ไม่ว่าเบาะรถของคุณจะเป็นวัสดุใดก็ตาม ไอโซโพรพิลแอลกอฮอล์แบบ 90% จะใช้ได้ดีกว่า แต่ถ้าคุณมีแบบ 70% ก็ใช้ได้เช่นกัน   เริ่มจากลองทาแอลกอฮอล์บนเบาะตรงจุดที่ไม่เป็นที่สังเกตก่อน เพื่อทดสอบว่ามันจะไม่ทำให้วัสดุหุ้มเบาะรถของคุณเสียหาย   เทแอลกอฮอล์ใส่ผ้าสะอาดสีขาว อย่าเทลงบนรอยเปื้อนโดยตรง แล้วค่อยๆ ใช้ผ้านั้นซับบนรอยหมึก ห้ามเช็ดหรือถูเพราะจะทำให้รอยเปื้อนยิ่งกระจายตัว ทำซ้ำจนกว่าผ้าจะไม่สามารถซึมซับน้ำหมึกได้อีก และอย่าลืมเปลี่ยนผ้าใหม่เมื่อผืนเดิมชุ่มหมึกแล้ว ห้ามใช้แอลกอฮอล์กับผ้าที่ทำจากเส้นใยอะซิเตท ไตรอะซิเตท หรือผ้าเรยอน มันจะทำให้เนื้อผ้าเหล่านี้เป็นคราบและเป็นรอยด่างได้ ด้วยคุณสมบัติที่เป็นกรดของมันจึงช่วยขจัดคราบหมึกได้อย่างมีประสิทธิภาพ แถมยังปลอดภัย ไม่เป็นอันตรายต่อผิวหนังและสิ่งแวดล้อมอีกด้วย   ผสมน้ำยาล้างจาน 1 ช้อนโต๊ะ กับน้ำส้มสายชูขาว 2 ช้อนชาในน้ำหนึ่งถ้วย ใช้ผ้าเนื้อนิ่มป้ายส่วนผสมลงไปบนรอยเปื้อนแล้วถูเบาๆ ทิ้งไว้ประมาณ 10 นาที แล้วเช็ดออกด้วยผ้าชุบน้ำเย็น ล้างบริเวณที่ทาให้สะอาด ทำซ้ำจนกว่าน้ำยาจะออกหมด สเปรย์ฉีดผมไม่ได้มีไว้ใช้แค่กับผมอีกต่อไป สารละลายเข้มข้นและระเหยง่ายนี้สามารถขจัดคราบหมึกอย่างได้ผล ใช้ในปริมาณเล็กน้อยกับทั้งผ้าและหนัง ถ้าคุณเห็นรอยเปื้อนเมื่อไหร่ ให้ฉีดสเปรย์ลงไปและเช็ดออกอย่างรวดเร็วด้วยผ้าแห้งสะอาด ทำซ้ำจนกว่ารอยหมึกจะหายไป  บางคนบอกว่ายิ่งสเปรย์ฉีดผมเข้มข้นเท่าไหร่ก็ยิ่งขจัดคราบหมึกได้ดี แต่นั่นก็ยากที่จะยืนยันได้ ลองใช้สเปรย์ฉีดผมแบบไหนก็ได้ที่คุณมีกับน้ำยาทำความสะอาดอื่นๆ ถ้าคุณวิ่งไปที่ร้านขายของ มันก็จะมีผลิตภัณฑ์ทำความสะอาดมากมายที่สามารถช่วยขจัดรอยเปื้อนให้หมดไป และยังทำให้เบาะรถของคุณดูสะอาดเอี่ยมด้วย ถ้าคุณไม่อยากใช้วิธีแบบบ้านๆ ลองใช้ผลิตภัณฑ์เหล่านี้ดู:  อ๊อกซี่คลีน (Oxi-Clean) คาบูม (Kaboom) น้ำยาซักแห้ง น้ำยาขจัดคราบ ของ Motsenbocker's Liftoff หลังจากใช้ผลิตภัณฑ์ทำความสะอาดบนรอยเปื้อนแล้ว ให้คุณใช้ผ้าชุบน้ำสะอาดค่อยๆ ซับบริเวณนั้นอีกครั้ง ทำซ้ำหลายๆ ครั้งเพื่อเช็ดน้ำยาออกให้ได้มากที่สุด  ใช้ผ้าแห้งสะอาดชุบน้ำซับจุดที่เปื้อน วางผ้าลงบนบริเวณนั้นแล้วใช้มือกดลงไปแรงๆ เพื่อดูดซับน้ำยา ปล่อยทิ้งไว้ให้แห้งสัก 2-3 ชั่วโมงแล้วค่อยกลับมาดู ถ้ายังมีรอยหลงเหลืออยู่ให้ทำตามขั้นตอนที่กล่าวมาอีกครั้ง หรือลองใช้ผลิตภัณฑ์อื่น มันอาจจะต้องใช้ความพยายามมากหน่อยในการที่จะขจัดคราบออกอย่างหมดจด ดังนั้นคุณอย่าเพิ่งหงุดหงิดซะก่อนล่ะ อดทนและลองดูอีกทีถ้ายังไม่สามารถขจัดคราบนั้นให้หมดได้ในครั้งแรก
ซับน้ำหมึกออกทันที. ใช้น้ำยาล้างจานผสมน้ำ. ใช้แอลกอฮอล์ในปริมาณเล็กน้อย. ลองใช้เนยถั่วกับน้ำยาเช็ดกระจก. ใช้ผ้าสะอาดชุบน้ำหมาดๆ เพื่อล้างน้ำยาออก. ปิดท้ายด้วยผลิตภัณฑ์ดูแลรักษาเครื่องหนัง. ซับน้ำหมึกที่เลอะทันที. ใช้แอลกอฮอล์เช็ดแผล. ใช้น้ำส้มสายชูขจัดคราบหมึก. ลองใช้สเปรย์ฉีดผม. ใช้น้ำยาขจัดคราบ. ล้างบริเวณที่เปื้อนด้วยน้ำสะอาด. ทำความสะอาดตามขั้นตอนอีกครั้งถ้าจำเป็น.
https://www.wikihow.com/Remove-an-Ink-Stain-from-Auto-Upholstery https://www.wikihow.com/Remove-an-Ink-Stain-from-Auto-Upholstery
Removing Ink from Leather Removing Ink From Fabric and PVC